รมว.ศธ.นำคณะศึกษาดูงาน การบริหารจัดการศึกษาเพื่อส่งเสริมอาชีพ เชียงราย
รมว.ศึกษาธิการ นำคณะดูงาน ศึกษาดูงาน การบริหารจัดการศึกษาเพื่อส่งเสริมอาชีพและการมีงานทำ ที่โรงเรียนราชประชานุเคราะห์ 15 (เวียงเก่าแสนภูวิทยาประสาท) ที่ จ.เชียงราย เพื่อยกระดับการศึกษา ไปสู่ไทยแลนด์ 4.0 ,ศาสตราจารย์คลินิก นายแพทย์อุดม คชินทร รัฐมนตรีช่วยว่าการกระทรวงศึกษาธิการ นายสนิท แย้มเกษร รองเลขาธิการคณะกรรมการการศึกษาขั้นพื้นฐาน พร้อมด้วยคณะกรรมการพัฒนานวัตกรรมการบริหารจัดการสถานศึกษาในรูปแบบโรงเรียนร่วมพัฒนา Partnership School เพื่อรองรับการปฏิรูปการศึกษาตามนโยบาย Thailand 4.0 และผู้อำนวยการสถานศึกษาโรงเรียนร่วมพัฒนา จำนวน 100 คน ศึกษาดูงานการบริหารจัดการศึกษาเพื่อส่งเสริมอาชีพและการมีงานทำ ที่โรงเรียนราชประชานุเคราะห์ 15 (เวียงเก่าแสนภูวิทยาประสาท) มี ดร.กัมพล ไชยนันท์ ผู้อำนวยการสถานศึกษา นำเสนอ โรงเรียนแห่งโอกาสและการพัฒนา และนำคณะผู้ศึกษาดูงาน Walk Rally ตามฐานการเรียนรู้ทั้ง 10 ฐาน ทั่วทั้งโรงเรียน แต่ละฐาน นพ.อุดมให้ความสนใจซักถามนักเรียนที่ประจำฐานการเรียน สร้างความพอใจกับรัฐมนตรีมาก,ดร.กัมพล ไชยนันท์ ผู้อำนวยการได้กล่าวว่า โรงเรียนราชประชานุเคราะห์ 15 (เวียงเก่าแสนภูวิทยาประสาท) ได้สร้างอาคารเรือนแถวเชิงพาณิชย์ จำนวน 20 คูหา ตามโครงการจัดหาประโยชน์ในที่ดินโรงเรียนราชประชานุเคราะห์ 15 (เวียงเก่าแสนภูวิทยาประสาท) เพื่อนำไปวางแผนความร่วมมือการจัดกิจกรรมฝึกทักษะการปฏิบัติงานอาชีพและการทำงาน (Work Experience) ในโรงเรียนร่วมพัฒนา และ ได้เช่าที่นาเนื้อที่ 16 ไร่ บริเวณด้านหน้าและด้านข้าง โรงเรียนศาสตร์พระราชาวิทยาเขตกู่เต้า เพื่อพัฒนาเป็นแหล่งเรียนรู้การท่องเที่ยวเชิงนิเวศตามรอยศาสตร์พระราชาอย่างยั่งยืน,นอกจากนี้ ทางโรงเรียน ยังสร้างขัวแตะไม้ไผ่ เชื่อมโรงเรียนศาสตร์พระราชา ชายทุ่งกู่เต้า กับไหล่ทางหลวงชนบท เตรียมประดับตุงล้านนาหลากสีสัน เหนือขัวแตะไม้ไผ่ ตลอดแนว และงานเกษตรอินทรีย์เตรียมพัฒนาบริเวณสันนา เป็นกาดพืชผักอินทรีย์ สินค้าวิถีชุมชน เปิดโอกาสให้ผู้สูงอายุบ้านกู่เต้า และหมู่บ้านใกล้เคียงนำสินค้าพื้นบ้าน นวัตวิถี มาจำหน่ายแก่นักท่องเที่ยว ที่มาแวะเยี่ยมชมแหล่งเรียนรู้ตามรอยศาสตร์พระราชา วิทยาเขตกู่เต้า ร้านกาแฟเวียงเก่าชายทุ่งกู่เต้า,นายแพทย์อุดม คชินทร รัฐมนตรีช่วยว่าการกระทรวงศึกษาธิการ กล่าวว่า ทุกวันนี้การศึกษาไม่ได้จำกัดอยู่แต่ในห้องเรียนอีกต่อไป เพราะในโลกยุคใหม่ นักเรียนสามารถเข้าถึงองค์ความรู้ได้อย่างง่ายดายผ่านอินเทอร์เน็ตออฟธิงส์ ผ่านสมาร์ทโฟน ผ่านการเรียนรูปแบบใหม่ๆ ไม่ใช่เรียนแค่ความรู้ภายในโรงเรียน แต่สามารถเรียนรู้ได้ตลอดชีวิตตั้งแต่วัยเด็ก ผู้ใหญ่ หรือแม้แต่วัยสูงอายุ,การเรียนรู้ในยุค 4.0 คือ การเรียนข้ามศาสตร์ เพราะศาสตร์เดียวมันไปไม่ได้ ในสมัยก่อนเราเรียนเป็น social science อีกส่วนนึงเป็น natural science แต่มันก็พิสูจน์ว่าโตด้วยตัวเองไม่ได้ ต้องเรียนให้มีองค์ความรู้หลากหลาย เพราะความหลากหลายทำให้เกิด innovation,นายแพทย์อุดม กล่าวต่ออีกว่า แนวโน้มของโลกในศตวรรษที่ 21 จะปรับตัวเข้าสู่สังคมเศรษฐกิจฐานความรู้ยุคโลกาภิวัตน์ การปรับนโยบาย และเส้นทางการผลิตไปสู่ภาคส่วนที่เป็นการเพิ่มมูลค่าของทรัพยากร และการขับเคลื่อนที่มุ่งเน้นด้านผลิตภัณฑ์และการบริการที่อาศัยองค์ความรู้และนวัตกรรม การวางแผนร่วมกันของผู้เกี่ยวข้อง ในการพัฒนาคุณภาพผู้เรียนที่เน้นสมรรถนะ มากกว่าความรู้ เพื่อจะให้ผู้เรียนมีทักษะในศตวรรษที่ 21 และมีความสุขในการเรียนรู้ โดยเฉพาะอย่างยิ่งโรงเรียนร่วมพัฒนาที่มีภาคเอกชนมาสนับสนุน ต้องปรับกลยุทธ์การบริหารเชิงรุก ในการส่งเสริมทักษะอาชีพและทักษะชีวิตแก่นักเรียน และพัฒนาโรงเรียนให้เข้าสู่ยุคดิจิทัล ทั่วทั้งโรงเรียนให้เป็นแหล่งเรียนรู้ตลอดชีวิต,นอกจากนั้น โรงเรียนราชประชานุเคราะห์ 15 แห่งนี้ มีส่วนร่วมในการจัดการศึกษาและยกระดับผลสัมฤทธิ์ของการศึกษา ต่อไปโรงเรียนจะไม่ได้เป็นสถานที่สอนหนังสืออย่างเดียวแต่จะเป็นศูนย์พัฒนาคุณภาพชีวิตแก้ปัญหาชุมชนเป็นที่พึ่งของชุมชน หรือเป็นศูนย์การเรียนรู้ตลอดชีวิตของคนทุกช่วงวัยการเรียนการสอน เพราะการเปลี่ยนแปลงของเทคโนโลยีจะก้าวเข้ามาเป็นเครื่องมือสำคัญในการเรียนรู้แทน เราจึงต้องจัดการศึกษาเพื่อตอบโจทย์เด็กรุ่นใหม่ โรงเรียนและครูก็ต้องปรับตัวเป็นอย่างมากไม่ใช่สอนหนังสือ ต้องส่งเสริมดึงศักยภาพของเด็กไปสุดๆ เปลี่ยนอนาคตลูกหลานให้มีอนาคตทันโลกทันเทคโนโลยีให้ได้.
รมว.ศึกษาธิการ นำคณะ ศึกษาดูงาน การบริหารจัดการศึกษาเพื่อส่งเสริมอาชีพและการมีงานทำ ที่โรงเรียนราชประชานุเคราะห์ 15 (เวียงเก่าแสนภูวิทยาประสาท) ที่ จ.เชียงราย เพื่อยกระดับการศึกษา 
รมว.ศึกษาธิการ,ราชประชานุเคราะห์ 15,โรงเรียนแห่งโอกาสและการพัฒนา,เวียงเก่าแสนภูวิทยาประสาท,ไทยแลนด์4.0,ข่าวทั่วไป